Taol-kurun penn-kentañ ar bloavezh. Hervez ar gazetenn « Le Parisien » e vefe un dle 16 M euro war Football Klub Naoned. Souezhusoch choazh ne vefe nemet 100.000 en o chef ! Petra zo gwir, petra zo faoz ? Keleier pe binim ? Hevez Rudi Roussillon, anezhañ prezidant ar FCN, e vefe « un  dagadenn eus an diavaez evit lakaat achanomp diaes ». Ne weler ket gwall vat piv en defe aozet an dagadenn-mañ ha piv a vefe gounit en afer…Koulskoude ez eus da gaout un tamm disfiz diouzh ar pezh a zo kaset gant tud ar Parizian. Dindan evezh emañ kontoù an holl gluboù. Bep bloaz e vez kontrolet pep tra gant Renerezh Vroadel Kontroll ar Merañ hag hi da lavaret e « oa bet gounid ar FCN e 2005 ha kemend-all a dlefe bezañ e 2006 ». Ya met…Eus tu Prezidant ar FCN neo ket tre ar memes diskan dija. « Ur rakbudjed  dezhañ un toull 1 million euro am eus savet evit ar bloaz-mañ ». Gounid pe toull 1 milion neuze ? Gant 6vet budjed ar championad er bloaz-mañ (46 million euro) ez eo tamm pe damm ar memes archant a zo ganto ha warlene. Er bloaz-trement just a-walch e oa erru da 17vet ar chlub, ar pezh a zo kalz dindan ar palioù bet lakaet. Moarvat e oa bet kollet archant en un tu bennak neuze…met neo ket se a gont a-benn ar fin. Anat eo nez a ket mat ar chlub abaoe bloavezhioù ha war meur a boent. Gwall ger ez eus  bet paeet choarierien zo e-pad ar 4 bloaz tremenet : 120.000 euro bep miz gant Oliver Quint, 80.000 gant Da Rocha…Eus kostez an tuta ez a fall an traoù abaoe pell ivez. Abaoe 2 vloaz neus nemet ur choarier nevez en deus kavet e blas : Signorino, an 8 all avat…Ha kenderchel a ra. Dennis Oliech bet erru evit ar merkato a zo gloazet dija…hep bezañ choariet. Un dra en e chlin sañset. Ha neus ket bet kontrolloù gant staff ar vedisined a-raok lakaat anezhañ da sinañ ? Warlene e oa bet ar memes tra gant  Guillaume Norbert, erru da vare ar merkato ivez. Un dra bennak poanius a oa en e chlin ivez met tapet e oa bet. 2 grogad war-lerch e oa operet. Abaoe nen deus ket choariet. Ma neus ket a freuz-stal da vat e-keñver ar chontoù ez eus liv ur freuz-stal dre skeud war ar FCN memes tra…